*Všeobecne záväzné nariadenia obce Boleráz o miestnych*

*daniach a miestnom poplatku za komunálne odpady a drobné stavebné odpady č. 77*

vydané v súlade s ustanoveniami zákona 582/2004 Z. z. o miestnych daniach a miestnom

poplatku za komunálne odpady a drobné stavebné odpady v znení neskorších zmien

a doplnkov a § 6 ods. 1 a § 11 ods. 4 písm. g zákona 369/1990 Zb. o obecnom zriadení

v znení neskorších zmien a doplnkov.

**PRVÁ ČASŤ**

čl.1

**Druhy miestnych daní**

Obecné zastupiteľstvo v Boleráze podľa § 11 ods. 4 písm. d) zákona č. 369 / 1990 Zb.

o obecnom zriadení v znení neskorších predpisov **r o z h o d l o**, že v nadväznosti na

§ 98 zákona č.582/2004 Z. z. o miestnych daniach a miestnom poplatku za komunálne

odpady a drobné stavebné odpady v znení neskorších predpisov **z a v á d z a**

***s účinnosťou od 1. januára 2015:***

**1./a) daň z nehnuteľností**

**b) daň za psa**

**c) daň za predajné automaty**

**d) daň za nevýherné hracie prístroje**

**e) daň za ubytovanie**

**f**.) **daň** **za užívanie verejného priestranstva**

**g.) daň za jadrové zariadenia**

**2./ miestny poplatok za komunálne odpady a drobné stavebné odpady**

3./ Zdaňovacím obdobím pre účely tohto VZN je príslušný kalendárny rok.

**DRUHÁ ČASŤ**

čl.2

***DAŇ Z NEHNUTEĽNOSTÍ***

*ÚVODNÉ USTANOVENIE*

Základné ustanovenia o dani z nehnuteľností sú uvedené v druhej časti zákona

č. 582/2004 Z .z., ktoré upravujú daňovníka dane z nehnuteľností, predmet dane

z nehnuteľností, základ dane z nehnuteľností, ročné sadzby dane z nehnuteľností,

ktoré môže obec týmto všeobecne záväzným nariadením zvýšiť alebo znížiť, oslobodenie

vybraných druhov pozemkov a zníženie dane správcom dane, vznik a zánik daňovej

povinnosti, povinnosť predkladania daňového priznania, vyrubenie dane a platenie dane.

čl. 3

***DAŇ Z POZEMKOV***

**Základ dane**

1/ Základom dane z pozemkov pre pozemky druhu orná pôda, chmeľnice, vinice, ovocné

sady a trvalé trávne porasty je hodnota pozemku bez porastov určená vynásobením

výmery pozemkov v m² a hodnoty pôdy za 1m² uvedenej v prílohe č.1 zákona

582/2004 Z. z..

**Hodnota pozemkov podľa prílohy č.1 zákona č.582/2004 Z.z. je pre druh pozemkov:**

* orná pôda, chmeľnice vinice, ovocné sady - **k.ú- Boleráz 0,4926 EUR/m2**

**- k.ú. Klčovany 0,8620 EUR/m2**

* trvalé trávnaté porasty - - **k.ú. Boleráz 0, 0763 EUR/m2**

2/ Správca dane ustanovuje, že hodnota trvalých trávnatých porastov v k.ú. Klčovany je **0,0385 EUR/m2 a**hodnota lesných pozemkov v celej obci , na ktorých sú hospodárske lesy, rybníkys chovom rýb a ostatné hospodársky využívané vodné plochyje **0,1356 EUR/m2.**

3./ Základom dane z pozemkov pre pozemky druhu záhrada, zastavané plochy a nádvoria,

stavebné pozemky a ostatné plochy je hodnota pozemku určená vynásobením výmery

pozemkov v m² a hodnoty pozemkov za l m² uvedenej v prílohe č. 2 zákona č. 582/2004

Z. z.

**Hodnota pozemkov podľa Prílohy č.2 zákona č.582/2004 Z.z. je pre druh pozemkov:**

- záhrady **1,85 EUR/m2**

- zastavané plochy , nádvoria a ostatné plochy **1,85 EUR/m2**

- stavebné pozemky **18,58 EUR/m2**

čl.4

**Sadzba dane**

1/ **Správca dane ročnú sadzbu dane z pozemkov na území celej obce určuje takto:**

a) orná pôda, chmeľnice, vinice, ovocné sady, trvalé trávne porasty **0,59 %** zo základu dane

b) záhrady **0,49 %** zo základu dane

c) zastavané plochy a nádvoria, ostatné plochy **0,49 %** zo základu dane

d) lesné pozemky, rybníky **0,73 %** zo základu dane

e) stavebné pozemky **0,34 %** zo základu dane

čl.5

***DAŇ ZO STAVIEB***

**Sadzba dane**

**1**./ **Správca dane na území celej obce Boleráz určuje ročnú sadzbu dane zo stavieb za**

**každý aj začatý m2 zastavanej plochy stavby vo výške** :

a) stavby na bývanie a drobné stavby, ktoré majú doplnkovú funkciu pre hlavnú

stavbu **0,140 EUR**

b) stavby na pôdohospodársku produkciu, skleníky, stavby pre vodné hospodárstvo,

stavby využívané na skladovanie vlastnej pôdohospodárskej produkcie vrátane

stavieb na vlastnú administratívu **0,410 EUR**

c) stavby rekreačných a záhradkárskych chát a domčekov na individuálnu rekreáciu **0,300 EUR**

d**)** samostatne stojace garáže a samostatné stavby hromadných garáží a stavby

určené alebo používané na tieto účely postavené mimo bytových domov **0,270 EUR**

e) stavby hromadných garáží **0,270 EUR**

f)stavby hromadných garáží umiestnené pod zemou **0,270 EUR**

g) priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na vlastnú

administratívu **4,000 EUR**

h) stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a so zárobkovou činnosťou **2,100 EUR**

i) ostatné stavby neuvedené v písmenách a) až f) **1,100 EUR**

2./ Pri viacpodlažných stavbách správca dane určuje príplatok za podlažie vo výške **0,033 EUR** za každé ďalšie podlažie okrem prvého nadzemného podlažia .

čl.6

***DAŇ Z BYTOV***

1/ **Správca dane na území celej obce Boleráz určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške :**

**a./** za byty **0,200 EUR**

**b./** za nebytové priestory **0,250 EUR**

čl. 7

***OSLOBODENIE OD DANE A ZNÍŽENIE DANE***

1/ Správca dane **u s t a n o v u j e**, že **oslobodzuje** od dane z pozemkov, stavieb

a bytov

a) pozemky na ktorých sú cintoríny

b./ skleníky

2/ Správca dane **u s t a n o v u j e**, že **poskytuje zníženie** dane zo stavieb a bytov

(§ 17ods. 3 zákona 582/2004 Z. z.) **t a k t o :**

a/ **o 50 %** u stavieb na bývanie a bytov , ktoré sú vo vlastníctve fyzickej osoby staršej ako 62 rokov , fyzickej osoby s ťažkým zdravotným postihnutím, držiteľa preukazu fyzickej osoby s ťažkým zdravotným postihnutím alebo držiteľa preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie

b/**o 25%** u garáží a nebytových priestorov v bytových domoch slúžiacich ako garáž vo vlastníctve fyzických osôb starších ako 62 rokov, , držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so  sprievodcom , ktoré slúžia pre motorové vozidlo používané na ich dopravu.

3./ Daňovníkom, ktorým patrí zníženie dane podľa čl. 7 odst. 2 písm. a, b v prípade spoluvlastníctva sa znižuje daň o výšku prislúchajúcu na ich spoluvlastnícky podiel.

4./ Správca dane ustanovuje, že doklady preukazujúce dôvody pre poskytnutie daňovej úľavy predloží daňovník správcovi dane do 31. januára kalendárneho roka pre ktorý sa úľava poskytuje. Ak boli predložené také doklady, ktoré oprávňujú správcu dane na poskytnutie úľavy aj na ďalšie zdaňovacie obdobie stačí predložiť ich správcovi raz, a to pri prvom uplatnení úľavy.

čl. 8

***PLATENIE DANE***

1./ Správca dane určuje, že vyrubená daň z nehnuteľností je splatná v dvoch splátkach :

- prvá splátka dane je vo výške **50 %** z vyrubenej dane a je splatná **do 15 dní** odo dňa nadobudnutia právoplatnosti rozhodnutia

- druhá splátka dane vo výške **50 %** z vyrubenej dane je splatná do **31.augusta** bežného roka, za ktorý sa vyrubuje.

2./ Ak vyrubená ročná daň nepresiahne **33000 EUR** je splatná naraz do 15 dní odo dňa nadobudnutia právoplatnosti rozhodnutia.

Daňovník je povinný označiť platbu dane variabilným symbolom určeným v rozhodnutí.

V prípade skoršieho uhradenia dane rozdelenej na splátky, správca dane akceptuje zníženie počtu splátok.

3/ Správca dane **u s t a n o v u j e**, že daň nižšiu ako **3 € n e b u d e** vyrubovať ani vyberať.

**TRETIA ČASŤ**

čl.9

***DAŇ ZA PSA***

1/ Predmetom dane za psa je pes starší ako 6 mesiacov chovaný fyzickou osobou (FO)

alebo právnickou osobou (PO).

2/ Predmetom dane za psa nie je

a) pes chovaný na vedecké účely a výskumné účely

b) pes umiestnený v útulku zvierat

c) pes so špeciálnym výcvikom, ktorého vlastní alebo používa občan s ťažkým

zdravotným postihnutím

čl.10

**Daňovník**

Daňovníkom je FO alebo PO, ktorá je:

a) vlastníkom psa

b) držiteľom psa, ak sa nedá preukázať, kto psa vlastní.

čl.11

**Základ dane**

Základom dane je počet psov.

čl.12

**Sadzba dane**

Sadzba dane za jedného psa a kalendárny rok je : **6 EUR**

**ŠTVRTÁ ČASŤ**

čl.13

***DAŇ ZA  PREDAJNÉ AUTOMATY***

Predmetom dane za predajné automaty sú prístroje a automaty, ktoré vydávajú tovar

za odplatu a sú umiestnené v priestoroch prístupných verejnosti.

čl.14

**Daňovník**

Daňovníkom je FO alebo PO, ktorá predajné automaty prevádzkuje.

čl. 15

**Základ dane**

Základom dane je počet predajných automatov.

čl. 16

**Sadzba dane**

1/ Sadzba dane je **50 EUR/ rok** za jeden predajný automat a jeden kalendárny rok.

čl. 17

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom sa predajný automat začal prevádzkovať, a zaniká posledným dňom mesiaca,

v ktorom sa ukončilo jeho prevádzkovanie.

čl. 18

**Spôsob identifikácie predajných automatov**

Daňovník je povinný označiť každý predajný automat štítkom s uvedením týchto

údajov:

- názov a výrobné číslo

- obchodné meno alebo obchodný názov prevádzkovateľa predajného automatu

- adresa umiestnenia predajného automatu

- dátum začatia prevádzkovania predajného automatu

**PIATA ČASŤ**

čl. 19

***DAŇ ZA NEVÝHERNÉ HRACIE PRÍSTROJE***

1/ Predmetom dane za nevýherné hracie prístroje sú hracie prístroje, ktoré sa spúšťajú

alebo prevádzkujú za odplatu, pričom tieto hracie prístroje nevydávajú peňažnú výhru

a sú prevádzkované v priestoroch prístupných verejnosti.

2/ Nevýherné hracie prístroje sú :

a) elektronické prístroje na počítačové hry

b) mechanické prístroje, elektronické prístroje, automaty a iné zariadenia na zábavné

hry.

čl. 20

**Daňovník**

Daňovníkom je FO alebo PO, ktorá nevýherné hracie prístroje prevádzkuje.

čl. 21

**Základ dane**

Základom dane je počet nevýherných hracích prístrojov.

čl. 22

**Sadzba dane**

Sadzba dane je **60 EUR** za jeden nevýherný hrací prístroj a kalendárny rok .

čl. 23

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom sa nevýherný hrací prístroj začal prevádzkovať a zaniká posledným dňom mesiaca,

v ktorom sa ukončilo jeho prevádzkovanie.

čl. 24

**Identifikácia nevýherných hracích prístrojov**

Daňovník je povinný označiť každý nevýherný hrací prístroj štítkom s uvedením týchto

údajov:

- názov a výrobné číslo

- obchodné meno alebo obchodný názov prevádzkovateľa nevýherného hracieho prístroja

- adresa umiestnenia nevýherného hracieho prístroja

- dátum začatia prevádzkovania nevýherného hracieho prístroja

**ŠIESTA ČASŤ**

čl. 25

***DAŇ ZA UBYTOVANIE***

**Predmet dane**

Predmetom dane za ubytovanie je odplatné prechodné ubytovanie FO v ubytovacom zariadení, ktorého kategorizáciu určuje osobitný predpis.

čl. 26

**Daňovník**

Daňovníkom je FO, ktorá sa v zariadení odplatne prechodne ubytuje.

čl. 27

**Základ dane**

Základom dane je počet prenocovaní.

čl. 28

**Sadzba dane**

Správca dane určuje sadzbu dane **0,35 EUR** na osobu a prenocovanie.

čl. 29

**Spôsob vyberania dane za ubytovanie**

Daň za ubytovanie v ustanovenej výške pre obec vyberá a ručí za ňu platiteľ dane, ktorým

je prevádzkovateľ zariadenia, ktorý odplatné prechodné ubytovanie poskytuje.

čl. 30

**Vedenie evidencie**

Pre účely evidencie odplatného prechodného ubytovania fyzických osôb a kontroly

správcom dane je prevádzkovateľ zariadenia povinný viesť knihu ubytovaných a domovú

knihu pre cudzincov so všetkými identifikačnými údajmi.

Platiteľ je povinný vydať osobe, ktorá sa ubytuje v ubytovacom zariadení doklad pre

daňovníka, v ktorom vyznačí názov ubytovacieho zariadenia, počet ubytovaných, počet

prenocovaní, dátum od kedy a do kedy bolo prechodné ubytovanie poskytnuté a výšku

dane.

Prevádzkovateľ zariadenia je povinný podávať štvrťročne priznanie k dani za ubytovanie

do 15 dní po skončení príslušného štvrťroka.

čl. 31

**Splatnosť dane**

Daň za ubytovanie je splatná do 15 dní po skončení príslušného kalendárneho štvrťroka,

za ktorý sa daň priznáva na číslo účtu SK640200 0000 0000 07425212 alebo v hotovosti do pokladne obce.

**ŠIESTA ČASŤ**

čl.32

***DAŇ ZA UŽÍVANIE VEREJNÉHO PRIESTRANSTVA***

1/ Predmetom dane za užívanie verejného priestranstva je osobitné užívanie verejného

priestranstva.

2/ Verejným priestranstvom na účely tohto zákona sú verejnosti prístupné pozemky

vo vlastníctve obce.

3/ Osobitným užívaním verejného priestranstva sa rozumie umiestnenie zariadenia

slúžiaceho na poskytovanie služieb, umiestnenie stavebného zariadenia, predajného

zariadenia, zariadenia cirkusu, zariadenia lunaparku a iných atrakcií, umiestnenie

skládky a pod.

čl. 33

**Daňovník**

Daňovníkom je FO alebo PO, ktorá verejné priestranstvo užíva.

čl. 34

**Základ dane**

Základom dane za užívanie verejného priestranstva je výmera užívaného verejného

priestranstva v m2.

čl. 35

**Sadzba dane**

Sadzba dane za užívanie verejného priestranstva je **0,40 EUR**  za každý aj začatý m2 osobitne užívaného verejného priestranstva a za každý aj začatý deň.

čl. 36

**Platenie dane**

Daň je možné zaplatiť v hotovosti do pokladne obecného úradu, bezhotovostným prevodom číslo účtu SK 640200 0000 0000 07425212. Ak táto povinnosť vznikne v priebehu roka, je splatná do 15 dní od právoplatnosti rozhodnutia.

**SIEDMA ČASŤ**

čl. 37

***DAŇ ZA JADROVÉ ZARIADENIA***

**Predmet dane**

Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore a vyrába sa elektrická energia a to aj po časť kalendárneho roka.

čl. 38

**Daňovník**

Daňovníkom dane je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia na výrobu elektrickej energie.

čl. 39

**Základ dane**

1./ Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením schválenej úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada. Výmera obce Boleráz je 25 461 355 m2.

čl. 40

**Sadzba dane**

Sadzba dane je

v zmysle odseku čl.36 ods.2 tohto ustanovenia ..................................0,0006 eura za m.2

Daň za jadrové zariadenie sa vypočíta ako súčin základu dane podľa čl. 39 a sadzby dane tohto ustanovenia podľa čl. 40.

čl. 41

**Vznik a zánik daňovej povinnosti**

Daňová povinnosť vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.

čl. 42

**Oznamovacia povinnosť**

Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.

čl. 43

**Spoločné ustanovenia**

1./ Daň za jadrové zariadenie vyrubí správca dane do 31. januára zdaňovacieho obdobia za predchádzajúci kalendárny rok rozhodnutím.

2./Vyrubená daň za jadrové zariadenie je splatná do 15 dní odo dňa nadobudnutia právoplatnosti rozhodnutia.

**ÔSMA ČASŤ**

čl. 44

**Miestny poplatok za komunálne odpady a drobné stavebné odpady**

1./ Poplatok sa platí za komunálne odpady ( okrem elektroodpadov ) a drobné stavebné odpady (ďalej len poplatok“), ktoré vznikajú na území obce Boleráz.

čl. 45

**Poplatník poplatku za komunálne odpady a drobné stavebné odpady**

1. Poplatok za komunálne odpady platí poplatník, ktorým je

a./ **fyzická osoba**, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku, ktorý je evidovaný v katastri nehnuteľnosti ako vodná plocha

b./ **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie

c./ **podnikateľ**, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

čl. 46

**Sadzba poplatku za komunálne odpady a drobné stavebné odpady**

1/Obec Boleráz stanovuje paušálny poplatok za fyzickú osobu, ktorá má v obci trvalý pobyt alebo prechodný pobyt alebo ktorá má na území obce oprávnenie užívať alebo užíva nehnuteľnosť na iný účel ako podnikanie.

Základná sadzba paušálneho poplatku pre osoby uvedené v čl. 45 odsek 1 a) je **0,0359 eura** za osobu a kalendárny deň. ( **13,10 EUR za osobu a rok** )

2./Obec Boleráz stanovuje poplatok za množstvový zber pre právnické osoby , ktoré sú oprávnené užívať alebo užívajú nehnuteľnosť nachádzajúcu sa na území obce na iný účel ako na podnikanie a pre podnikateľov, ktorí sú oprávnený užívať alebo užívajú nehnuteľnosť nachádzajúcu sa na území obce na účel podnikania.

Správca dane obec Boleráz stanovuje sadzbu poplatkov pre množstvový zber pre osoby uvedené v čl.45  ods. 1 b) a 1 c) nasledovne:

**za jeden liter komunálnych odpadov alebo drobných stavebných odpadov 0,022 eura**

s vývozom určeným podľa čl. VI. Odst.9 VZN č. 36/2004

čl.47

**Určenie poplatku za komunálne odpady a drobné stavebné odpady**

1.) Správca dane určuje poplatok na príslušný kalendárny rok.

Poplatok pre poplatníka fyzickú osobu uvedenú v čl.45 ods. 1 písm. a) tohto nariadenia sa

určí ako súčin sadzby poplatku uvedenej v čl.46 ods. 1 tohto nariadenia a počtu

kalendárnych dní v príslušnom kalendárnom roku, v ktorom poplatník má v obci trvalý

pobyt alebo prechodný pobyt alebo ktorá je na území obce oprávnená užívať alebo užíva

byt, nebytový priestor, pozemnú stavbu alebo jej časť, alebo objekt, ktorý nie je stavbou,

alebo záhradu, vinicu, ovocný sad, trvalý trávny porast na iný účel ako na podnikanie.

2.) Poplatok pre poplatníka právnickú osobu a podnikateľa uvedeného v čl.45 ods. 1

písm. b) a c) tohto nariadenia sa určí ako súčin počtu zberných nádob, frekvencie

odvozov, sadzby poplatku uvedenej v čl.46 ods. 2 tohto nariadenia a objemu zbernej

nádoby, ktorú poplatník užíva.

čl. 48

**Zníženie alebo odpustenie poplatku**

Obec poplatok odpustí za obdobie, za ktoré poplatník obci preukáže, že sa viac ako 90 dní

v zdaňovacom období nezdržiava alebo nezdržiaval na území obce:

a./ predložením pracovného povolenia alebo potvrdením od zamestnávateľa, že vykonáva prácu v zahraničí

b./ potvrdenie o výkone trestu odňatia slobody

c) potvrdenie o zaplatení poplatku v inej obci, v prípade prechodného pobytu v inej obci

d./ potvrdenie o ubytovaní v internátnom zariadení, alebo v nájme mimo obce v súvislosti s návštevou školy.

Doklady treba predložiť na obecný úrad do 30 dní od termínu, kedy nastali uvedené skutočnosti.

Tieto preukázateľné doklady nie je možné nahradiť čestným prehlásením.

Obec vráti poplatok alebo jeho pomernú časť poplatníkovi, ktorému zanikla povinnosť

platiť poplatok v priebehu zdaňovacieho obdobia na základe odhlásenia z trvalého pobytu,

úmrtného listu a predloženej žiadosti do 30 dní od termínu, kedy nastali uvedené skutočnosti.

čl.49

**Oznamovacia povinnosť k poplatku za komunálne a drobné stavebné odpady**

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti .

a) uviesť meno, priezvisko, titul, RČ, adresu trvalého pobytu, adresu prechodného pobytu ,

v prípade určeného zástupcu podľa § 77 odst.7 aj identifikačné údaje za ostatných členov domácnosti, a ak je poplatníkom osoba podľa § 77 odst.2 písm. b, c, názov alebo obchodné meno alebo dodatok obchodného mena, sídlo, alebo miesto podnikania a identifikačné číslo

b) uviesť údaje rozhodujúce na určenie poplatku

c) ak požaduje zníženie alebo odpustenie poplatku podľa § 82, predložiť aj doklady, ktoré odôvodňujú zníženie alebo odpustenie poplatku

2.Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

čl. 50

**Vyrubenie a splatnosť poplatku**

1. Poplatok vyrubi správca každoročne rozhodnutím na celé zdaňovacie obdobie.

2. Poplatok je splatný do 15 dní odo dňa nadobudnutia právoplatnosti rozhodnutia.

3. Poplatníci sú povinní uhradiť poplatok obci poštovou poukážkou, v hotovosti do pokladne obecného úradu alebo bezhotovostným prevodom na číslo účtu

SK640200 0000 0000 07425212.

čl. 51

**Spoločné ustanovenia**

Správu miestnych daní a miestneho poplatku vykonáva Obec Boleráz.

čl. 52

**Zrušovacie ustanovenia**

Dňom nadobudnutia účinnosti tohto VZN sa ruší VZN obce Boleráz o miestnych daniach a   miestnom poplatku za komunálne odpady a drobné stavebné odpady č.74.

čl.53

**Záverečné ustanovenia**

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a miestnom poplatku za komunálne odpady a drobné stavebné odpady zák. SNR č. 582/2004 Z.z.

(2) Na tomto všeobecne záväznom nariadení obce Boleráz sa uznieslo Obecné zastupiteľstvo v Boleráze na svojom riadnom zasadnutí dňa 27.11.2014 prijatím uznesenia č. 65/2014

(3) Toto všeobecne záväzné nariadenie nadobúda účinnosť dňom 1.1.2015.

....................................................

Ing. Pavol Mackovčín

starosta obce

Vyvesené: 28.11.2014

Zvesené: 13.12.2014